PolyAgent/wiki_georgian_en_parallel_20231101 huggingface dataset:
პიჟიანოვსკი

პიჟიანოვსკი — სოფელი რუსეთის ფედერაციაში, ბაშკირეთის რესპუბლიკის ბელებეის რაიონში.
2010 წლის მონაცემებით სოფელში ცხოვრობს 3 ადამიანი. რაიონულ ცენტრ ბელებეიდან დაშორებულია 37 კილომეტრით. უახლოესი რკინიგზის სადგურია აქსაკოვო, რომელიც დაშორებულია 48 კმ-ით.
2002 წლის აღწერის მიხედვით მოსახლეობის უმრავლესობას რუსები შეადგენენ (50%).
რესურსები ინტერნეტში
Совет муниципальных образований Республики Башкортостан.
სქოლიო
ბელებეის რაიონის სოფლები
ქვეშეთის ციხე-სახლი

ქვეშეთის ციხე-სახლი — არქიტექტურული ძეგლი დუშეთის მუნიციპალიტეტის სოფელ ქვეშეთიდან 0,5 კილომეტრზე, მდინარეების — არაგვისა და სონჩოსხევის შესართავთან. განეკუთვნება გვიანდელ შუა საუკუნეებს. ციხე-სახლი (10,45 x 7,4 მეტრი), ორსართულიანია, ნაგებია კლდის ქვით. სართულშუა გადახურვა და სახურავი ჩაქცეულია. შემორჩენილი კედლების სიმაღლე 8,6 მეტრია. პირველი სართულის შესასვლელი ჩრდილო კედელშია გაჭრილი. კარი სამკუთხა თაღითაა გადახურული. წირთხლებში საურდულე ხვრელებია. ამავე მხარეს ერთი მაღალი, ვიწრო, სწორკუთხა სარკმელი და ერთი სათოფურია. აღმოსავლეთ კედელში — ერთი სათოფური და ორი სწორკუთხა სარკმელი, სამხრეთ კედელში — ორი სათოფური და ერთი სწორკუთხა სარკმელი, ხოლო დასავლეთისაში — სამი სათოფური და სამი სწორკუთხა სარკმელი. პირველ სართულს (სიმაღლე 4 მეტრი) იყენებდნენ საქონლის სადგომადაც და საცხოვრებლადაც. მეორე სართულზე ჩრდილო კედელში პირველი სართულის მსგავსი შესასვლელია. ამავე კედელში თითო სათოფური და სარკმელია, აღმოსავლეთ კედელში — ერთი სათოფური და ორი სარკმელი, სამხრეთისაში ერთი დიდი და ერთი მცირე სარკმელია, ხოლო დასავლეთ კედელში — სათოფური და ორი სარკმელი. ყველა სარკმელი სწორკუთხაა. მეორე სართული ძალიან მაღალია (4,5 მეტრი), რაც აღმოსავლეთ საქართველოს მთიანეთის ციხე-სახლებისათვის უჩვეულოა. ამ სართულს ოჯახის წევრთა საცხოვრებლად და სათავდაცვოდ იყენებდნენ. სართულშუა გადახურვა ხის კოჭებზე ყოფილა გამართული, სახურავი ბრტყელი, მიწურბანიანი ყოფილა.
ლიტერატურა
დუშეთის მუნიციპალიტეტის კოშკები
კეკერტატი

კეკერტატი — სოფელი დასავლეთ გრენლანდიაში, კაასუიტსუპის მუნიციპალიტეტში. 2010 წლის მონაცემებით მოსახლეობა შეადგენს 33 კაცს.
გრენლანდიის დასახლებული პუნქტები
პოასის ვულკანის ეროვნული პარკი

პოასის ვულკანის ეროვნული პარკი — ეროვნული პარკი კოსტა-რიკაში, წყნარი ოკეანის სანაპირო ზოლის სიახლოვეს, ალახუელის პროვინციაში. მოიცავს ვულკან პოასის ირგვლივ მდებარე სივრცეს, ცენტრალურ ვულკანურ კონსერვაციულ არეალში. პარკის ფართობი დაახლოებით 65 კმ²-ს შეადგენს. ვულკანის მთავარი კრატერის სიღრმე 290 მეტრია და საკმაოდ აქტიურია, ახასიათებს გეიზერებისა და ლავის მცირე ამოფრქვევები. თუმცა, ბოლო ამოფრქვევები 1952-54 წლებში დაფიქსირდა. პარკს ასევე მიეკუთვნება ორი სხვა კრატერი, ჩამქრალი ვონ-ფრანცუისი და ბოტოსი. ეს უკანასკნელი თვალწარმტაცი, ცივი, მწვანე წყლიანი კრატერის ტბაა 370 მეტრიანი დიამეტრით. ბოტოსის კრატერი ბოლო 7 500 წლის მანძილზე არ ამოფრქვეულა. ორივე კრატერისკენ მიემართება საფეხმავლო ბილიკები. პარკის ტერიტორიაზე ხშირია გოგირდოვანი გაზის ამოფრქვევა, რის გამოც ის მნახველთათვის ხშირად დახურულია. ბოლო ათწლეულში შეინიშნება გამოვლინებები, რომ ვულკანი ნელ-ნელა ემზადება ახალი ამოფრქვევისთვის.
ფლორა და ფაუნა
პარკში გავრცელებულია ველურ მცენარეთა და ცხოველთა სახეობები; მაგალითად, პოასის მაგნოლიის ხე და მთის ქოჩორა ციყვი (Syntheosciurus brochus). ბინადრობს ფრინველთა მრავალი სახეობა, მათ შორისაა თიხისფერი შაშვი (Turdus grayi), კაშკაშა კეცალი (Pharomachrus mocinno), ასევე კოლიბრების, ტანაგერის, ტირანისებრთა და ტუკანისებრთა რამდენიმე სახეობა.
რესურსები ინტერნეტში
Poás Volcano National Park
Poas Volcano National Park
კოსტა-რიკის ეროვნული პარკები
ლონდა ღვალაძე-ჭაბუკიანი

ლონდა ღვალაძე-ჭაბუკიანი
ლონდა (ლამარა) ევგენის ასული ღვალაძე-ჭაბუკიანი (1 თებერვალი, 1928 ქ. თბილისი, - 4 თებერვალი, 2012, იქვე) იყო ქართველი თეატრმცოდნე და ქართული სასცენო მეტყველების პედაგოგი. დაიბადა თბილისში, 1920-1930-იანი წლების ეროვნულ-განმათავისუფლებელი მოძრაობის თვალსაჩინო მოღვაწის ევგენ (გენო) ღვალაძის (1900-1937) და ცნობილი მკვლევარ-ბიბლიოგრაფის და პედაგოგის თამარ კუცია-ღვალაძის (1902-1986) ოჯახში. აღსანიშნავია, რომ მისი ნათლია იყო გამოჩენილი ქართველი მწერალი გრიგოლ რობაქიძე.
ბიოგრაფია
ლონდა ღვალაძემ დაამთავრა თბილისის შოთა რუსთაველის სახელობის თეატრალური ინსტიტუტის სამსახიობო (1949) და თეატრმცოდნეობის (1951) ფაკულტეტები. 1949-1950 იყო თბილისის კ. მარჯანიშვილის სახელობის სახელმწიფო აკადემიური თეატრის მსახიობი, ხოლო 1951-1965 წლებში საქართველოს კულტურის სამინისტროს ხალხური შემოქმედების რესპუბლიკური სახლის (ამჟამად საქართველოს ფოლკლორის სახელმწიფო ცენტრი) თეატრალური განყოფილების უფროსი მეთოდისტი (1951-1954) და სარეპერტუარო განყოფილების გამგე (1954-1965). აღნიშნულ წლებში ლ. ღვალაძე-ჭაბუკიანი იყო ქართული ხალხური სიმღერებისა და ცეკვების შეკრებისა და აღდგენის მიზნით ხალხური შემოქმედების რესპუბლიკური სახლის მიერ ორგანიზებული მრავალი ექსპედიციის მონაწილე. 1975-1995 - საქართველოს კულტურის სამინისტროს თბილისის საესტრადო და საცირკო ხელოვნების სახელმწიფო სასწავლებლის ქართული სასცენო მეტყველების უფროსი მასწავლებელი. იგი წლების მანძილზე (1955-1965) იყო საქართველოს კულტურის სამინისტროს თვითმოქმედების ხელმძღვანელთა კვალიფიკაციის ამაღლების მუდმივმოქმედი რესპუბლიკური კურსების ლექტორი. მან აღზარდა ქართული ესტრადის და სასცენო მეტყველების არაერთი ცნობილი ოსტატი (მათ შორის, ელდინო საღარაძე, ლიზა ბაგრატიონი და სხვანი). მან დიდი ამაგი დასდო არაქართველი ავტორების დრამატული ნაწარმოებების გადმოქართულების საქმეს: მას ეკუთვნის 30-ზე მეტი პიესის და რამდენიმე ლიბრეტოს თარგმანები. არჩეული იყო საქართველოს მწერალთა კავშირის მთარგმნელთა სექციის წევრად. 1955-1965 წლებში მის მიერ არის შედგენილი და მისი რედაქციით გამოიცა ხალხური შემოქმედების რესპუბლიკური სახლის არაერთი კრებული თვითმოქმედი თეატრალური კოლექტივებისათვის. 1961 წელს გამომცემლობამ "ხელოვნება" გამოსცა ლ. ღვალაძე-ჭაბუკიანის მონოგრაფია "საქართველოს სახალხო თეატრები". 1960 წელს ხალხური შემოქმედების რესპუბლიკურმა სახლმა გამოსცა "მეთოდური მასალების კრებული თვითმოქმედი კოლექტივების დასახმარებლად", რომელშიც შესულია ლ. ღვალაძის და ვ. ლოლაძის მეთოდური სახელმძღვანელო "სპექტაკლის დამდგმელთა დასახმარებლად".
იხილეთ აგრეთვე
თეატრმცოდნეობა
ლიტერატურა
თ. გომართელი. ამაგდარი.- გაზ. "სოფლის ცხოვრება", N240, 1989.
ლ. ბიწაძე. არდავიწყება მოყვრისა, ქუთაისი, 2004, გვ. 54
ქართველი პედაგოგები
ქართველი თეატრმცოდნეები
ქართველი მთარგმნელები
დაბადებული 1928
გარდაცვლილი 2012
კობის შინმოუსვლელთა ძეგლი

კობის შინმოუსვლელთა ძეგლი — მონუმენტური ხელოვნური ძეგლი, დგას სოფელ კობის შესასვლელთან. ძეგლი, შავი, ნათალი ქვისგან ამოყვანილი კედელია (სიმაღლე 1,5 მ), რომლის მარჯვენა კიდეში დგას მწუხარე დედის ბეტონის ფუგურა (სიმაღლე 2,5 მ), რომელიც დასცქერის სიმბოლურ საფლავს. საფლავის ქვაზე ჯარისკაცის მუზარადი და დაფნის გვირგვინი დევს. კედელთან — რკინის ყვევილების გვირგვინი, მასზე რუსული წარწერაა დართული.
ლიტერატურა
ყაზბეგის მუნიციპალიტეტის ძეგლები
სარალანჯი

სარალანჯი
ტოპონიმი სარალანჯი შეიძლება აღნიშნავდეს:
სარალანჯი — სოფელი არაგაწოტნის პროვინციაში, სომხეთი.
სარალანჯი — სოფელი კოტაიქის პროვინციაში, სომხეთი.
სარალანჯი — სოფელი ლორეს პროვინციაში, სომხეთი.
სარალანჯი — სოფელი შირაკის პროვინციაში, სომხეთი.
ბეგლარ ახოსპირელის ქუჩა

ბეგლარ ახოსპირელის ქუჩა — ქუჩა თბილისში, მთაწმინდის რაიონში (ქვემო უბანი). ლადო გუდიაშვილის მოედნიდან ლადო ასათიანის ქუჩამდე. არსებობს ფეოდალური ხანიდან. ქუჩა აღნიშნულია ალექსანდრე პიშჩევიჩის მიერ შედგენილ თბილისის 1785 წლის გეგმაზე. 1867 წლის გეგმაზე მოღნინის ქუჩად იწოდება აქ მდებარე მოღნინის ღვთისმშობლის სომხური-გრიგორიანული ეკლესიის (1751) გამო. 1923 წელს ქუჩას ეწოდა ბეგლარ ახოსპირელის სახელი. ქუჩაზე, გასასვლელსა და ჩიხში შემონახულია XIX საუკუნის დასასრულის საცხოვრებელი სახლები. აქვს 1 გასასვლელი, 3 ჩიხი.
ბეგლარ ახოსპირელის გასასვლელი
ბეგლარ ახოსპირელის გასასვლელი — გასასვლელი მთაწმინდის რაიონში (ქვემო უბანი). ბეგლარ ახოსპირელის ქუჩასა და ლადო გუდიაშვილის მოედანს შორის.
ლიტერატურა
მთაწმინდის რაიონის ქუჩები
ადამიანთა ქცევა

ადამიანთა ქცევა
"ადამიანთა ქცევა: ტრაქტატი ეკონომიკის შესახებ" – ლუდვიგ ფონ მიზესის ძირითადი ნაშრომი. უარყოფს პოზიტივიზმს ეკონომიკაში და აფუძნებს პრაქსეოლოგიას. გამოიცა 1940 წელს.
შინაარსი
რესურსები ინტერნეტში
ლუდვიგ ფონ მიზესის ინსტიტუტი
ეკონომიკა
კლასიკური ლიბერალიზმი
მარგინალური კონცეფციები
პიუჰალეპის მუნიციპალიტეტი

პიუჰალეპის მუნიციპალიტეტი — სასოფლო მუნიციპალიტეტი ესტონეთში, ჰიიუმაას მაზრაში.
იხილეთ აგრეთვე
ესტონეთის მუნიციპალიტეტები
რესურსები ინტერნეტში
ოფიციალური საიტი
ჰიიუმაას მუნიციპალიტეტები
თურქეთის სახელმწიფო გადატრიალება (1960)

თურქეთის სახელმწიფო გადატრიალება (1960)
თურქეთის სახელმწიფო გადატრიალება — პირველი სახელმწიფო გადატრიალება თურქეთში. მოხდა 1960 წლის 27 მაისს. გადატრიალებაში მონაწილეობდა 37 ახალგაზრდა ოფიცერი, რომელთაც ხელმძღვანელობდა აფარსლან თიურქეში და გენერალი ჯემალ გიურსელი. გადატრიალება მიმართული იყო 1960 წელს დემოკრატიულად არჩეული მთავრობის წინააღმდეგ.
რესურსები ინტერნეტში
Information booklet published by the military junta for visitors of the court on the island Yassıada
სამხედრო გადატრიალებები თურქეთში
აბას მაჰმუდ ალ-აკადი

აბას მაჰმუდ ალ-აკადი (დ. 28 ივნისი, 1889, ასუანი — გ. 12 მარტი, 1964, კაირო) — არაბი მწერალი, პუბლიცისტი, ლიტერატურათმცოდნე, საზოგადო მოღვაწე. კაიროს არაბული ენის აკადემიისა და დამასკის არაბული მეცნიერებათა აკადემიის წევრი. ერთ ერთი დამაარსებელია ლიტერატურული სკოლისა, რომელიც ინგლისური რომანტიზმის გავლენას განიცდიდა. ემხრობოდა აზრს, რომ არაბულ საფუძველზე ევროპულ კულტურულ ელემენტთა გადამუშავების შედეგად შექმნილიყო ერთიანი არაბულ-მუსლიმური კულტურა. აბას მაჰმუდ ალ-აკადის ლექსთა პირველი კრებული დაიბეჭდა 1916 წელს. მან დაწერა 100–ზე მეტი წიგნი რელიგიის, ფილოსოფიის და პოეზიის შესახებ. გამოაქვეყნა აარაბული და მსოფლიო ლიტერატურის საკითხებისადმი მიძღვნილი მრავალი პუბლიცისტური და კრიტიკული ნაშრომი, აგრეთვე ლექსები, მოთხრობები, წიგნები ისტორიულ-რელიგიურ და ისტორიულ-ფილოსოფიურ თემაზე.
ლიტერატურა
სქოლიო
არაბი მწერლები
აფშერონ-ხიზის ეკონომიკური რეგიონი

აფშერონ-ხიზის ეკონომიკური რეგიონი — აზერბაიჯანის ერთ-ერთი ეკონომიკური რეგიონი. მოიცავს აფშერონისა და ხიზის ადმინისტრაციულ რეგიონებს და ქალაქ სუმგაითს. 2021 წლის 7 ივლისამდე მას ეწოდებოდა აფშერონის ეკონომიკური რეგიონი.
ფართობი 3730 კმ².
ეს ეკონომიკური რეგიონი არის ქვეყნის მთავარი საწვავი და ენერგეტიკული ბაზა, რომელიც ქვეყნის ნავთობის, გაზისა და ელექტროენერგიის წარმოების მნიშვნელოვან ნაწილს შეადგენს.
განვითარებულია ნავთობქიმიური და ქიმიური მრეწველობა, მძიმე მრეწველობა, შავი და ფერადი მეტალურგია, ენერგეტიკა, მანქანათმშენებლობა, ელექტროტექნიკა, მსუბუქი და კვების მრეწველობა, სამშენებლო მრეწველობა, სატრანსპორტო ინფრასტრუქტურა და მომსახურების სექტორი.
სოფლის მეურნეობის სექტორებს შორის მოწინავე პოზიციებს იკავებს რძის და ხორცის მეურნეობა, მეფრინველეობა, მეცხვარეობა, მებოსტნეობა, მევენახეობა, მეყვავილეობა და მშრალი სუბტროპიკული მეხილეობა. რეგიონის განსაკუთრებული აგროკლიმატური რესურსები შესაძლებელს ხდის ზეთისხილის, ზაფრანის, ფისტას, ნუშის, ლეღვის, ვაზის ჯიშებისა და საზამთროს მოყვანა.
რესურსები ინტერნეტში
Экономическая карта
სქოლიო
აზერბაიჯანის ეკონომიკა
გარგარი (მრავალმნიშვნელოვანი)

გარგარი (მრავალმნიშვნელოვანი)
გარგარი შეიძლება აღნიშნავდეს:
გარგარი — სოფელი აზერბაიჯანში, გადაბეის რაიონში
გარგარი — სოფელი სომხეთში, ლორეს პროვინციაში
გარგარი — ნასოფლარი საქართველოში, კასპის მუნიციპალიტეტში
Sometimes You Can't Make It on Your Own

Sometimes You Can't Make It on Your Own
„Sometimes You Can't Make It on Your Own“ — ირლანდიური როკ-ჯგუფ U2-ს სიმღერა სტუდიური ალბომიდან How to Dismantle an Atomic Bomb. იგი გამოვიდა სინგლის სახით 2005 წლის 7 თებერვალს, თუმცა ბრიტანეთში იყო მხოლოდ მეორე სინგლი ამ ალბომიდან (მიუხედავად იმისა, რომ მანამდე უკვე გამოვიდა რამდენიმე სხვა). ამ სინგლმა ბრიტანეთის ჩარტში #1 პოზიცია დაიკავა.
ეს სიმღერა არის ჯგუფის ვოკალისტ და ლიდერ ბონოს და მისი მამის ურთიერთობაზე. 2000 წელს მან მიიღო გრემის ჯილდო როკ-ჯგუფის დუეტის ან ჯგუფის ვოკალური შესრულებისთვის და წლის სიმღერისთვის.
სიმღერების სია
ჩარტები
ყოველკვირეული ჩარტები
წლის საბოლოო ჩარტი
სქოლიო
2004 წლის სიმღერები
2005 წლის სინგლები
U2-ს სიმღერები
Henry the Friendly

Henry the Friendly
Henry of Austria (15 May 1299 – 3 February 1327), known as Henry the Friendly, was the son of King Albert I of Germany and Elisabeth of Gorizia-Tyrol.
In 1305, Henry was betrothed to his stepniece, Elizabeth of Hungary, the engagement probably being arranged by Agnes, dowager queen of Hungary, who showed great affection for Henry. However, the marriage never took place. In 1314, Duke Henry married Countess Elizabeth of Virneburg. The marriage remained childless.
Henry helped his brother, Frederick the Fair, in his fight for the German throne. After the Battle of Mühldorf on 28 September 1322, Henry, King Frederick and 1,300 other Austrian nobles were taken prisoners. Henry spent several years in the Bohemian castle Biirglitz before being released for a ransom of 3,000 ducats and the cession of his rights to Znojmo, Castell, Laa and Weitra. Exhausted by the harsh prison conditions, Henry died at the age of 27. His widow had him buried at Königsfelden Abbey, along with several members of his immediate family.
Ancestry
Male-line family tree
1299 births
1327 deaths
14th-century House of Habsburg
Burials at Königsfelden Monastery
Sons of kings
Don't Believe the Truth

Don't Believe the Truth — ინგლისური როკ-ჯგუფ Oasis-ის მეექვსე სტუდიური ალბომი. იგი გამოიცა 2005 წლის 30 მაისს, ლეიბლზე Big Brother Records. ალბომი გაყიდვიდან ერთი კვირის განმავლობაში მოხვდა ბრიტანეთის ალბომების ჩარტის #1 პოზიციაზე და გაიყიდა 238.000 ასლის ოდენობით. აშშ-ში იგი მოხვდა მე-12 პოზიციაზე და პირველ კვირაში გაიყიდა 65.000 ასლის სახით.
სიმღერების სია
ჩარტები
ყოველკვირეული ჩარტები
წლის საბოლოო ჩარტი
სერტიფიცირება
სქოლიო
Oasis-ის ალბომები
2005 წლის ალბომები
Big Brother Recordings-ის ალბომები
Epic Records-ის ალბომები
იაზიდ II

იაზიდ II
იაზიდ ბინ აბდ ალ-მალიქი ან იაზიდ II (დ. 687 — გ. 26 იანვარი, 724) — ომაიანთა სახალიფოს ხალიფა 720-724 წლებში. ტახტზე ავიდა მისი წინამორბედის, უმარ II-ის გარდაცვალების შემდეგ.
721 წლის ივლისში იაზიდ II-მ ბრძანა გაენადგურებინათ ყველა მხატვრული ნამუშევარი სახალიფოს ტერიტორიაზე, რადგან ისლამი კრძალავს ადამიანებისა და ცხოველების გამოსახვას. ზოგიერთი ისტორიკოსი მიიჩნევს, რომ ხალიფას ამ ბრძანებამ გარკვეული გავლენა მოახდინა ბიზანტიის იმპერატორ ლეონ III ისავრიელზე, როდესაც მან ხატთაყვანისცემა აკრძალა.
იაზიდ II გარდაიცვალა 724 წლის 26 იანვარს ტუბერკულოზით.
ლიტერატურა
Езид // Энциклопедический словарь Брокгауза и Ефрона: В 86 томах (82 т. и 4 доп.). — СПб., 1890—1907.
Язид II ибн Абдул-Малик на «Родоводе». Дерево предков и потомков
Muhammad ibn Jarir al-Tabari, History v. 24 "The Empire in Transition, " transl. David Stephan Powers, SUNY, Albany, 1989.
Vasiliev A.A. The Iconoclastic Edict of the Caliph Yazid II, A.D. 721 // DOP 9/10 (1956) 23—47.
Creswell K.A.C. The Lawfulness of Painting in Early Islam // Ars Islamica 11—12 (1946) 159—66.
ომაიანთა ხალიფები
დაბადებული 687
გარდაცვლილი 26 იანვარი
გარდაცვლილი 724
VIII საუკუნის ხალიფები
სუბტროპიკული სარტყლების სტეპის ზონები

სუბტროპიკული სარტყლების სტეპის ზონები — ხმელეთის ბუნებრივი ზონები ჩრდილოეთ და სამხრეთ განედების 25 და 40° შორის. გავრცელებულია მტკვარ-არაქსის დაბლობზე. ჩრდილოეთ ამერიკაში — დიდი ვაკეების სამხრეთ ნაწილში, კოლორადოს პლატოზე, კალიფორნიასა და მექსიკის მთიანეთიის შიგა რაიონებში. სამხრეთ ამერიკაში — ლა-პლატოს დაბლობზე (პამპა) და ანდეპის აღმოსავლეთ მთისწინეთში; ავსტრალიის სამხრეთ და სამხრეთ-დასავლეთ ვაკეებზე.
ჰავა მშრალია და თბილი. ხმელეთის ზედაპირი წლის განმავლობაში იღებს 580—750 კჯ/სმ² (140—180 კკალ/სმ²) სითბოს. იცის უთოვლო ზამთარი. ყველაზე ცივი თვის საშზალო ტემპერატურაა 5—12°C. ზაფხული ცხელია და გვალვიანი. ყველაზე თბილი თვის საშუალო ტემპერატურაა 20—25°C. ნალექები 500—600 მმ წელიწადში.
კონტინენტების სუბტროპიკული სარტყლების სტეპის ზონების აღმოსავლეთ სექტორებში ნალექების მაქსიმალური ზაფხულშია, დასავლეთ სექტორებში —ზამთარში. მდინარეები წყალმცირეა. ზოგი მდინარე მშრალ სეზონში შრება. ბუნებრივ ლანდშაფტებში ჭარბობს ბალახოვანი მცენარეულობა და ბუჩქნარი. მდინარეთა ხეობების გასწვრივ ჭალის ტყეებია. ნიადაგები მდიდარია რკინისა და ალუმინის ჟანგით, რაც განაპირობებს მათ ყავისფერ და მოწითალო შეფერილობას. ცხოველებიდან ბინადრობენ მღრღნელები, სწრაფმორბენალი ჩლიქოსნები, ქვეწარმავლები.
სუბტროპიკული სარტყლების სტეპის ზონებში განვითარებულია სასაძოვრო მესაქონლეობა და სარწყავი მიწათმოქმედება.
ლიტერატურა
ბუნებრივი ზონები და ბუნებრივი ტერიტორიული დაყოფა
Lasioglossum collegum

Lasioglossum collegum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1905 წელს.
იხილეთ აგრეთვე
Lasioglossum-ის სახეობების სია
სქოლიო
collegum
Córdoba, Quindío

Córdoba, Quindío
Córdoba is a municipality in the eastern part of the department of Quindío, Colombia. It's located 24 km southeast of the departmental capital Armenia.
History
Córdoba was founded in 1927 by Jesús García and Jesús Buitrago, and became a municipality in 1966 when it split from Calarcá. In 2023 it had an estimated population of 5,888. By population it's the third smallest municipality in Quindío, after Buenavista and Pijao.
Geographic information
Córdoba is bounded to the north by the municipality of Calarcá, to the south by Pijao, to the west by Buenavista, and to the east by the department of Tolima.
Climate
The average temperature of Córdoba is 20 °C with a subtropical highland climate.
Tourism
Córdoba is home to the National Bamboo and Guadua Investigation Center. Open to the public, the center shows the potential uses of guadua as a material for construction, furniture and decoration. It undertakes research on the cultivation of new varieties of guadua.
The Bamboo and Guadua Festival (Spanish: Fiesta del Bambú y la Guadua) is held in Córdoba in June.
References
Municipalities of Quindío Department
ტორესის სრუტე

ტორესის სრუტე — მდებარეობს ავსტრალიასა და ახალ გვინეას შორის. დაახლოებით 150 კმ სიგანისაა. სამხრეთით ესაზღვრება კეიპ-იორკის ნახევარკუნძული, ჩრდილოეთით პაპუა-ახალი გვინეის დასავლეთი პროვინცია.
ტორესის სრუტე ერთმანეთთან აკავშირებს მარჯნისა და არაფურის ზღვებს. არის მნიშვნელოვანი საერთაშორისო სანაოსნო გზა. სრუტეში მდებარეობს სულ მცირე 274 პატარა კუნძული, რომელთა ჯგუფსაც ტორესის სრუტის კუნძულებს უწოდებენ.
იხილეთ აგრეთვე
ტორესის სრუტის კუნძულები
ტორესის სრუტე
ავსტრალიის სრუტეები
პაპუა-ახალი გვინეის სრუტეები
არაფურის ზღვა
მარჯნის ზღვა
საერთაშორისო სრუტეები
თუტმოსი

თუტმოსი
საკუთარი სახელი თუთმოსი შეიძლება აღნიშნავდეს:
თუტმოს I — ეგვიპტის მეფე
თუტმოს II — ეგვიპტის მეფე
თუტმოს III — ეგვიპტის მეფე
თუტმოს IV — ეგვიპტის მეფე
თუტმოსი — ეგვიპტელი მოქანდაკე.
კრუზეირუ-დუ-უესტი

კრუზეირუ-დუ-უესტი — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 600 მეტრზე. მიეკუთვნება ჩრდილო-დასავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ უმაუარამის შემადგენლობაში.
2010 წლის მონაცემებით, მოსახლეობა 20 416 ადამიანს შეადგენდა, მოსახლეობის სიმჭიდროვე 26.2 კმ²-ზე. ფართობი 779 224 კმ²-ია.
იხილეთ აგრეთვე
პარანა
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
Ranking decrescente do IDH-M dos municípios do Brasil
პარანის შტატის მუნიციპალიტეტები
Condemnation (სიმღერა)

Condemnation (სიმღერა)
Condemnation — ინგლისური ელექტრონული ჯგუფ Depeche Mode-ის დისკოგრაფიაში რიგით 29-ე სინგლი. იგი გამოიცა ბრიტანეთში, 1993 წლის 13 სექტემბერს, როგორც მესამე სინგლი სტუდიური ალბომიდან Songs of Faith and Devotion. ბრიტანეთის ჩარტში მან #9 პოზიცია დაიკავა.
სინგლის სხვადასხვა ასევე შეტანილია b-გვერდი Death's Door (Jazz Mix) და სიმღერები, შესრულებული ჯგუფის საკონცერტო ტურნეს Devotional პერიოდში.
სიმღერის ოფიციალური მუსიკალური ვიდეოს რეჟისორია ანტონ კორბეინი. უცნობი მიზეზით, იგი არ იქნა შეტანილი კრებულში The Videos 86-98, სადაც მოხვდა მხოლოდ მისი საკონცერტო ვერსია.
სიმღერების სია
7": Mute / Bong23 – ბრიტანეთი
Condemnation (Paris Mix) – 3:21 (ალან უაილდერისა და სტივ ლიონის რემიქსი)
Death's Door (Jazz Mix) – 6:38 (Depeche Mode-ისა და სტივ ლიონის რემიქსი)
პრომო დისკი
12: Mute / 12Bong23 – ბრიტანეთი
Condemnation (Paris Mix) – 3:21
Death's Door (Jazz Mix) – 6:38
Rush (Spiritual Guidance Mix) – 5:31 (ჯეკ დენჯერსის რემიქსი)
Rush (Amylnitrate Mix – ინსტრუმენტული) – 7:43 (ტონი გარსიასა და გუიდო ოსორიოს რემიქსი)
Rush (Wild Planet Mix – ვოკალი) – 6:23 (ტონი გარსიასა და გუიდო ოსორიოს რემიქსი)
12": Mute / L12Bong23 – ბრიტანეთი
Condemnation (საკონცერტო) – 4:10
Personal Jesus (საკონცერტო) – 6:00
Enjoy the Silence (საკონცერტო) – 6:46
Halo (საკონცერტო) – 4:54
CD: Mute / CDBong23 – ბრიტანეთი
Condemnation (Paris Mix) – 3:21
Death's Door (Jazz Mix) – 6:38
Rush (Spiritual Guidance Mix) – 5:31 (ჯეკ დენჯერსის რემიქსი)
Rush (Amylnitrate Mix – ინსტრუმენტული) – 7:43 (ტონი გარსიასა და გუიდო ოსორიოს რემიქსი)
CD: Mute / LCDBong23 – ბრიტანეთი
Condemnation (საკონცერტო) – 4:10
Personal Jesus (საკონცერტო) – 6:00
Enjoy the Silence (საკონცერტო) – 6:46
Halo (საკონცერტო) – 4:54
CD: Mute / CDBong23X – ევრ
Condemnation (Paris Mix) – 3:21
Death's Door (Jazz Mix) – 6:38
Rush (Spiritual Guidance Mix) – 5:31
Rush (Amylnitrate Mix – ინსტრუმენტული) – 7:43
Rush (Wild Planet Mix – ვოკალი) – 6:23
Condemnation (საკონცერტო) – 4:10
Personal Jesus (საკონცერტო) – 6:00
Enjoy the Silence (საკონცერტო) – 6:46
Halo (საკონცერტო) – 4:54
2004 წლის გამოცემა
Promo 12": Mute / P12Bong23 (ბრიტანეთი)
Condemnation (Paris Mix ) - 3:22
Death's Door (Jazz Mix Mix) - 6:38
Rush (Spiritual Guidance Mix) - 5:31
Promo 12": Mute / PL12Bong23R (ბრიტანეთი)
Rush (Spiritual Guidance Mix) - 5:31
Rush (Amylnitrate Mix (ინსტრუმენტული)) - 7:41
Rush (Wild Planet Mix (ვოკალი) - 6:23
12": Sire/Reprise / 9 41058-0 – აშშ
Condemnation (საკონცერტო) – 4:10
Enjoy the Silence (საკონცერტო) – 6:46
Halo (საკონცერტო) – 4:54
Death's Door (Jazz Mix) – 6:38
Rush (Spiritual Guidance Mix) – 5:31
Rush (Nitrate Mix) – 7:43
Rush (Wild Planet Mix – ვოკალი) – 6:23
Condemnation (Paris Mix) – 3:21
CD: Sire/Reprise / 9 41058-2 – აშშ
Condemnation (Paris Mix) – 3:21
Rush (Spiritual Guidance Mix) – 5:31
Death's Door (Jazz Mix) – 6:38
Rush (Nitrate Mix) – 7:43
Enjoy the Silence (საკონცერტო) – 6:46
Halo (საკონცერტო) – 4:54
Condemnation (საკონცერტო) – 4:10
რესურსები ინტერნეტში
ინფორმაცია სინგლის შესახებ ჯგუფის ოფიციალურ საიტზე
1993 წლის სინგლები
Depeche Mode-ის სიმღერები
მედიო-კამპიდანოს პროვინცია

მედიო-კამპიდანოს პროვინცია — პროვინცია იტალიაში, ავტონომიურ კუნძულოვან რეგიონ სარდინიაში.
შეიქმნა 2005 წელს, კალიარის პროვინციის ტერიტორიების ხარჯზე.
კომუნები
პროვინცია 28 კომუნად იყოფა. ცხრილში მოცემულია ძირითადი კომუნები მოსახლეობის რაოდენობის მხრივ:
იხილეთ აგრეთვე
იტალიის პროვინციები
რესურსები ინტერნეტში
Sito ufficiale della Provincia del Medio Campidano
Sedi ufficiali delle nuove province
იტალიის პროვინციები
კუბის მუნიციპალიტეტები

კუბის მუნიციპალიტეტები
კუბის პროვინციები 169 მუნიციპალიტეტად (municipios) იყოფა. დაყოფა განისაზღვრა 1976 წლის 3 ივლისის კანონი №1304-ით.
მუნიციპალიტეტები პროვინციების მიხედვით
წყარო: მოსახლეობის 2004 წლის აღწერა. ფართობი 1976 წლის მუნიციპალური მოწყობით.
არტემისის პროვინცია
პროვინცია შედგება 11 მუნიციპალიტეტისგან:
კამაგუეის პროვინცია
პროვინცია შედგება 13 მუნიციპალიტეტისაგან:
სიეგო-დე-ავილის პროვინცია
პროვინცია 10 მუნიციპალიტეტისგან შედგება:
სიენფუეგოსის პროვინცია
პროვინცია შედგება 8 მუნიციპალიტეტისგან:
სიუდად-დე-ლა-ჰაბანა
კუბის დედაქალაქი 15 მუნიციპალიტეტისგან შედგება:
გრანმის პროვინცია
პროვინცია 13 მუნიციპალიტეტისგან შედგება:
გუანტანამოს პროვინცია
პროვინცია 10 მუნიციპალიტეტისგან შედგება:
ოლგინის პროვინცია
პროვინცია 14 მუნიციპალიტეტისგან შედგება:
ლას-ტუნასის პროვინცია
პროვინცია 8 მუნიციპალიტეტისგან შედგება:
მატანსასის პროვინცია
პროვინცია 13 მუნიციპალიტეტისგან შედგება.
მაიაბეკეს პროვინცია
პროვინცია 11 მუნიციპალიტეტისგან შედგება:
პინარ-დელ-რიოს პროვინცია
პროვინცია 11 მუნიციპალიტეტისგან შედგება:
სანქტი-სპირიტუსის პროვინცია
პროვინცია 8 მუნიციპალიტეტისგან შედგება:
სანტიაგო-დე-კუბის პროვინცია
პროვინცია 9 მუნიციპალიტეტისგან შედგება:
ვილია-კლარას პროვინცია
პროვინცია 13 მუნიციპალიტეტისგან შედგება:
რესურსები ინტერნეტში
Statoids
სქოლიო
კუბის ადმინისტრაციული დაყოფა
მირზაანი (დედოფლისწყაროს მუნიციპალიტეტი)

მირზაანი (დედოფლისწყაროს მუნიციპალიტეტი)
მირზაანი — სოფელი აღმოსავლეთ საქართველოში, კახეთის მხარის დედოფლისწყაროს მუნიციპალიტეტში. მდებარეობს გომბორის ქედის სამხრეთ-აღმოსავლეთ კალთაზე, ზღვის დონიდან 770 მეტრზე. დედოფლისწყაროდან დაშორებულია 22 კილომეტრით.
სოფელში დაიბადა გამოჩენილი ქართველი მხატვარი ნიკო ფიროსმანი, აქ მდებარეობს მისი სახლ-მუზეუმი.
დემოგრაფია
2014 წლის აღწერის მონაცემებით სოფელში ცხოვრობს 433 ადამიანი.
ღირსშესანიშნაობები
სოფლის ტერიტორიაზე მდებარეობს არაერთი არქიტექტურული ძეგლი:
მირზაანის ალავერდის ეკლესია — არქიტექტურული ძეგლი;
მირზაანის ეკლესია — არქიტექტურული ძეგლი;
კავთის ეკლესია — არქიტექტურული ძეგლი;
მირზაანის კვირაცხოვლის ეკლესია — არქიტექტურული ძეგლი;
მირზაანის ნაეკლესიარი — არქიტექტურული ძეგლი;
მირზაანის ყველაწმინდის ეკლესია — არქიტექტურული ძეგლი;
ნიკო ფიროსმანაშვილის სახლ-მუზეუმი — ისტორიული ძეგლი.
ლიტერატურა
სქოლიო
დედოფლისწყაროს მუნიციპალიტეტის სოფლები